rejauldu/bengali-wikipedia huggingface dataset:
থাম্ব অধরা কণা একটি বৈজ্ঞানিক ধারণা। এর অস্তিত্ব খুঁজে পেয়েছেন বাঙালী বিজ্ঞানী এম জাহিদ হাসান এর নেতৃত্বে থাকা একদল বিজ্ঞানী ।  ভাইল ফার্মিয়ন হলো ফার্মিয়নের একটি উপদল। ১৯২৯ সালে হারম্যান ভাইল এই কণার অস্তিত্বের কথা প্রথম জানিয়েছিলেন, যা ভরবিহীন। মোট তিন ধরনের ফার্মিয়নের মধ্যে ডিরাক ও মায়োরানা নামের বাকি দুই উপদলের ফার্মিয়ন বেশ আগেই আবিষ্কৃত হয়েছে।   আবিষ্কারের ইতিহাস  নিউট্রিনোর ভর আবিষ্কারের পর থেকেই বিজ্ঞানীরা ভাইল ফার্মিয়নের খোঁজে লেগে গেলেন। অবশেষে ২০১৫ সালের মাঝামাঝিতে প্রিন্সটন বিশ্ববিদ্যালয়ের বাংলাদেশী অধ্যাপক জাহিদ হাসানের নেতৃত্বে একদল বিজ্ঞানী কণাটি খুজে পায়। কণাটি পাওয়া যায় ক্রিস্টাল বা যৌগিক কেলাসের মধ্যে এবং এটি একটি সেমি-মেটাল ক্রিস্টাল।এর নাম দেওয়া হয়েছে ট্যন্টেলাম আর্সেনাইড। এবং ক্রিস্টালটি তৈরি বিভিন্ন মৌলিক পদার্থ তথা বিসমাথ, থ্যালিয়াম, সালফার ও সেলেনিয়ামের সংমিশ্রণে, সেটি এমনিতে অন্তরক। কিন্তু এটির উপরিতলে ক্ষুদ্রাতিক্ষুদ্র কণার জগতে ইলেকট্রন খুবই কম বাধার মধ্যে ছোটাছুটি করতে পারে। ফলে এটি হয়ে উঠেছে অতি-পরিবাহী।আর ভাইল ফার্মিয়ন শুধু এই কেলাস বা ক্রিস্টালের মধ্যেই পাওা সম্ভব। কারণ ধারণা করা হয় পৃথিবীর শুরুর দিকে সব কণাই ভরবিহীন ছিলো।কিন্তু পরবর্তীকালে তা হিগস কণা থেকে ভর নিয়ে ভরযুক্ত হয়ে যায়। কাজেই বলা যায় এই কণা প্রকৃতিতে পাওয়া সম্ভব না। কিন্তু ক্রিস্টালে সেই অবস্থা তৈরি করা সম্ভব । কারণ ক্রিস্টালের ইলেক্ট্রনের তরঙ্গ অনেকটা সেই সময় বা সেই অবস্থার মত যখন ভাইল ফার্মিয়নের অস্তিত্ব ছিলো। ফলে ক্রিস্টালে এই কণা উৎপন্ন হয়। আর এখান থেকেই পাওয়া যায় ভাইল ফার্মিয়ন বা ভরবিহীন কণা । বিজ্ঞানীদের আবিষ্কৃত নতুন এই বস্তু-দশার (state of the matter) নাম দেওয়া হয়েছে ‘টপলোজিক্যাল ইনসুলেটর’ বা ‘স্থানিক অন্তরক’।   ব্যবহার  ভাইল ফার্মিয়ন বিভিন্ন ডিভাইস তৈরিতে ব্যবহার করা যাবে। যেহেতু এটির ভর নেই তাই এটি অন্যান্য ইলেক্ট্রনের চেয়ে ১০০০ গুন বেশি চার্জ পরিবহন করতে পারে। আর গ্রাফিনে এর বেগ আরও বাড়ানো সম্ভব। কিন্তু এটি দিয়ে গ্রাফিন তৈরি অনেকটাই কঠিন। ভাইল ফার্মিয়ন দ্বারা তৈরি ডিভাইস হবে অনেক দ্রুত এবং সহজে গরম হবে না। ফলে নতুন ধরনের কোয়ান্টাম কম্পিউটিং হতে পারে বলে গবেষকরা জানিয়েছেন।    তথ্যসূত্র   বিষয়শ্রেণী:অতিতরলতা বিষয়শ্রেণী:বৈজ্ঞানিক তত্ত্ব বিষয়শ্রেণী:ঘনীভূত পদার্থের পদার্থবিজ্ঞান
ফাবিয়ান রট (; জন্ম: ২৯ নভেম্বর ১৯৯৫) হলেন একজন জার্মান ব্যাডমিন্টন খেলোয়াড়, যিনি মূলত জার্মানির প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  রট জার্মানির হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন ফাবিয়ান রট ১৯৯৫ সালের ২৯শে নভেম্বর তারিখে জার্মানির কার্লস্রুহেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রট জার্মানির প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ব্যাডমিন্টন খেলোয়াড় বিষয়শ্রেণী:জার্মানির অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
আলেক্সান্দা মিরকা (; জন্ম: ১১ অক্টোবর ১৯৯৩) হলেন একজন মলদোভীয় তীরন্দাজ, যিনি মলদোভার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  মিরকা মলদোভার হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আলেক্সান্দা মিরকা ১৯৯৩ সালের ১১ই অক্টোবর তারিখে মলদোভার চিশিনাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  মিরকা মলদোভার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২২টি ১০ পয়েন্ট অর্জন করে সর্বমোট ৬৩১ পয়েন্ট নিয়ে তিনি ৫১তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১৪তম স্থান অধিকারী মলদোভার শাকিরা মাশাইখের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং দান ওলারু একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৮টি ১০ পয়েন্ট অর্জন করে সর্বমোট ১৩০২ পয়েন্ট নিয়ে ২২তম স্থান অধিকার করেছিল।   তথ্যসূত্র    বহিঃসংযোগ      বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মলদোভীয় নারী তীরন্দাজ বিষয়শ্রেণী:মলদোভার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:২০১৫ ইউরোপিয়ান গেমসের তীরন্দাজ বিষয়শ্রেণী:২০১৯ ইউরোপিয়ান গেমসের তীরন্দাজ বিষয়শ্রেণী:২০২৩ ইউরোপিয়ান গেমসের তীরন্দাজ বিষয়শ্রেণী:২০১০ গ্রীষ্মকালীন যুব অলিম্পিকের তীরন্দাজ
থাম্ব|একটি অসমীয়া বিয়ে। অসমীয়া বিবাহে মহিলারা গাওয়া প্রচলিত বিবাহ গানকে বিয়া নাম বলা হয়। বর-কনের মঙ্গলের জন্য এইধরনের গান গাওয়া হয়। অসমের লোকসংস্কৃতিতে বিয়া নাম এক অমূল্য সম্পদ। পরিস্থিতি ও উপযুক্ত সময়ে বিয়া গান গাওয়া হয় যেমন জল ভরার সময়, বর আসার পর ও কন্যা বিদায় দেওয়ার পর ইত্যাদি সময় গুলোতে বিভিন্ন ধরনের গান গাওয়া হয় ।  প্রকার ও বিশেষত্ব বিয়া নামের বিষয়বস্তু ও বর্ণনা শুনে ইহাকে দুইটি ভাগে ভাগ করা হয় । প্রথমটি হচ্ছে গম্ভীর ও রুচিপূর্র। এই ধরনের গানে রাম-সীতা, রাধা-কৃষ্ণ ও উষা-অনিরুদ্ধের প্রেম কাহিনী বর্ণনা করা হয়। এইসব গানে বিচ্ছেদের বেদনা, মিলনের আনন্দ ইত্যাদি গান ছড়ার সুরে প্রকাশ করা হয়। বিয়া নামের দ্বিতীয় রূপটি হচ্ছে কৌতুক বা ঠাট্টা করা। এই ধরনের গানে কনে পক্ষ বরের পক্ষকে ও বরের পক্ষ কনে পক্ষকে ঠাট্টা করে গান করে। এমনকি কিছু কিছু গানে পুরোহিতকে ঠাট্টা বা মস্করা করে গান গাওয়া হয়। এমন ধরনের গানকে যোরা নাম বলা হয়। নিম্ন অসমে ইহাকে খিচা গীত বলেও বলা হয়।   তথ্যসূত্র   বিষয়শ্রেণী:আসামের সঙ্গীত বিষয়শ্রেণী:ভারতীয় সংস্কৃতি
ভারতীয় ভূতাত্ত্বিক জরিপ সংস্থা (GSI) () হল ভারতের একটি বৈজ্ঞানিক সংস্থা। এটি ১৮৫১ সালে ভারত সরকারের একটি সংস্থা হিসেবে খনিজসম্পদ বিষয়ক মন্ত্রণালয় এর অধীনে প্রতিষ্ঠিত হয়েছিল, যা বিশ্বের প্রাচীনতম সংস্থাগুলির মধ্যে একটি এবং ভারতীয় জরিপ সংস্থা (১৭৬৭ সালে প্রতিষ্ঠিত) পরে ভারতের দ্বিতীয় প্রাচীনতম জরিপ, যা ভূতাত্ত্বিক জরিপ এবং অধ্যয়ন পরিচালনা করে, এবং সরকার, শিল্প এবং সাধারণ জনগণের জন্য মৌলিক পৃথিবী বিজ্ঞান তথ্যের প্রধান সরবরাহকারী হিসেবে, সেইসাথে ইস্পাত, কয়লা, ধাতু, সিমেন্ট, বিদ্যুৎ শিল্প এবং আন্তর্জাতিক ভূ-বৈজ্ঞানিক ফোরামে সরকারী অংশগ্রহণকারী হিসেবেও কাজ করে।   ভারতের জাতীয় ভূতাত্ত্বিক নিদর্শনসমূহ    লৌহ আকরিক বেল্টে বালিশ লাভা (জারলি-নয়াগড় মধ্যবর্তী নমিরা গ্রাম, ওড়িশা)  রাজমহল গঠনের আন্তঃ ট্রাপিয়ান শয্যা-বহনকারী উদ্ভিদ জীবাশ্ম (সাহেবগঞ্জ জেলা, ঝাড়খণ্ড)  তথ্যসূত্র  বহিঃসংযোগ  বিষয়শ্রেণী:ভারতের ভূগোল বিষয়শ্রেণী:কলকাতা ভিত্তিক সংগঠন বিষয়শ্রেণী:১৮৫১-এ ভারতে প্রতিষ্ঠিত বিষয়শ্রেণী:১৮৫১-এ ব্রিটিশ ভারতে প্রতিষ্ঠিত বিষয়শ্রেণী:ভারতের ভৌগোলিক ইতিহাস
নারায়ণগড় () ভারতের মধ্য প্রদেশ রাজ্যের মান্দসৌর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৪ মিটার (১৪২৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নারায়ণগড় শহরের জনসংখ্যা হল ১০,০৭৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে নারায়ণগড় এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
স্বামী বিবেকানন্দের "বর্তমান ভারত" প্রবন্ধটি মূলত ১৮৯৯ সালে রামকৃষ্ণ মঠ ও মিশনের জার্নাল 'উদ্বোধন'-এ প্রকাশিত হয়েছিল। পরে এটি ১৯০৫ সালে প্রবন্ধ আকারে প্রকাশিত হয়। "বর্তমান ভারত"-এ স্বামী বিবেকানন্দ বৈদিক যুগ থেকে ব্রিটিশ ঔপনিবেশিক শাসন পর্যন্ত ভারতের ইতিহাসের একটি বিস্তৃত সারসংক্ষেপ তুলে ধরেছেন। ভারতীয়দের মধ্যে দেশপ্রেম, আত্মসচেতনতা এবং আত্মবিশ্বাসের গভীর অনুভূতি জাগিয়ে তোলার ক্ষমতার দিক থেকে এই প্রবন্ধটি ব্যতিক্রমী।   প্রেক্ষাপট  thumb|স্বামী বিবেকানন্দ, মাদ্রাজ, ১৮৯৭। বইয়ের ১৯০৫ সংস্করণে এই ছবিটিই ছাপা হয়। ১৮৯৭ সালে পাশ্চাত্য থেকে ফিরে আসার পর বিবেকানন্দ ভারতের বিভিন্ন রাজ্য ভ্রমণ করেন। ১৮৯৯ সালের জানুয়ারি মাসে, তিনি রামকৃষ্ণ মঠ ও মিশনের বাংলা মুখপত্র উদ্বোধন পত্রিকা চালু করেন। এই পত্রিকার জন্য তিনি ভাববার কথা, বর্ত্তমান ভারত, পরিব্রাজক ও প্রাচ্য ও পাশ্চাত্য প্রবন্ধগুলি রচনা করেন। ১৮৯৯ সালের মার্চ মাসের উদ্বোধন পত্রিকায় বাংলা নিবন্ধ বর্ত্তমান ভারত প্রকাশিত হয়।   সংক্ষিপ্তসার  এই প্রবন্ধে বিবেকানন্দ সংক্ষেপে বৈদিক পুরোহিত-সমাজপতিদের যুগ থেকে ব্রিটিশ শাসন পর্যন্ত ভারতের সমগ্র ইতিহাসের স্মৃতিচারণা ও ব্যাখ্যা করেছেন। তবে তার মুখ্য উদ্দেশ্য ছিল সমসাময়িক ভারতের কথা বলা।  প্রথম দিকে বৈদিক ব্রাহ্মণ পুরোহিতেরা কীভাবে সমাজকে শাসন করতেন, তারপর কীভাবে ক্ষমতাশালী যোদ্ধারা সমাজের নেতৃস্থানে এলেন এবং শেষে কীভাবে বৈশ্যদের ক্ষমতা বাড়ল, এই সব আলোচনার পর লেখক বলেছেন যে, চক্রাকার পথে বৈশ্যের পর ভারতীয় সমাজ শূদ্রের অধীনে আসতে বাধ্য।  তিনি ভারতবাসীদের বলেন সকল ভারতবাসীর সঙ্গে মর্যাদাপূর্ণ আচরণ করতে এবং আর্থিক অসংগতির জন্য কাউকে হেয় না করতে। তার মতে সীতা, সাবিত্রী ও দময়ন্তী হলেন ভারতীয় নারীর আদর্শ। তিনি ভারতবাসীকে ভারতের মাটিকে স্বর্গ মনে করতে এবং ভারতের কল্যাণকে নিজের কল্যাণ ভাবতে বলেন। পাশ্চাত্যের অনুকরণ না করারও কথা বলেন।  এই প্রবন্ধের শেষাংশটি এখন স্কুল কলেজের পাঠ্য।   প্রকাশনা  প্রবন্ধটি প্রথম উদ্বোধন পত্রিকার মার্চ ১৮৯৯ সংখ্যায় প্রকাশিত হয়। ১৯০৫ সালে উদ্বোধন কার্যালয় থেকে এটি বই আকারে প্রকাশিত হয়। স্বামী সারদানন্দ এই বইয়ের ভূমিকা লিখে দেন।   গুরুত   তথ্যসূত্র   গ্রন্থপঞ্জি                বিষয়শ্রেণী:১৯০৫-এর বই বিষয়শ্রেণী:স্বামী বিবেকানন্দের প্রবন্ধ
পুত্রঞ্জীব হল পুত্রাঞ্জিভাসি পরিবারের একটি উদ্ভিদ প্রজাতি। প্রথমবার ১৮২৬ সালে এটিকে একটি গণ হিসাবে বর্ণনা করা হয়েছিল। দক্ষিণ-পূর্ব এশিয়া, ভারতীয় উপমহাদেশ, জাপান, দক্ষিণ চীন এবং নিউ গিনি এটির আদি নিবাস।Kew World Checklist of Selected Plant Families  ড্রাইপেটস (একই পরিবারের অন্তর্ভুক্ত) এর পাশাপাশি এতে তৃণভোজীদের বিরুদ্ধে রাসায়নিক প্রতিরক্ষা হিসাবে সরিষার তেল রয়েছে। গ্লুকোসিনোলেটস উৎপাদন করার ক্ষমতা শুধুমাত্র দুইবার বিবর্তিত হয়েছে বলে মনে করা হয় এমন দুটির প্রজাতির একটি হল পুত্রাঞ্জিভাসি,অন্যটি ব্রাসিকেলেস। বাংলাদেশে এই গণের জিয়াপুরা নামে একটি প্রজাতি পাওয়া যায়।   বৈশিষ্ট্য  এর ফল গোলাকার বা ডিম্বাকার, এক-প্রকোষ্ঠী, একবীজী এবং মধ্যতৃক রসালো। থাম্ব| পুত্রাঞ্জিভ রক্সবুর্গি, বেঙ্গালুরুর হেব্বাল লেক গার্ডেনে দেখা গেছে থাম্ব| পুত্রাঞ্জিভ রক্সবুর্গি, বেঙ্গালুরুর হেব্বাল লেক গার্ডেনে দেখা গেছে   প্রজাতিসমূহ   পুত্রাঞ্জিভা ফর্মোসন কানেহ। এবং সাসাকি প্রাক্তন শিমাদা - গুয়াংডং, তাইওয়ান  পুত্রাঞ্জিভা মাত্সুমুরে কোয়েডজ। - জাপানের হোনসু + রিউকিউ দ্বীপপুঞ্জ  পুত্রাঞ্জিভা রক্সবার্গী ওয়াল। - ভারতীয় উপমহাদেশ (ভারত, পাকিস্তান, বাংলাদেশ, নেপাল, শ্রীলঙ্কা), ইন্দোচীন, মালয়েশিয়া, ইন্দোনেশিয়া, নিউ গিনি  পুত্রানজিভা জেইলানিকা (থোয়াইটস) মুল। আরগ। - শ্রীলংকা   তথ্যসূত্র   বিষয়শ্রেণী:পুত্রাঞ্জিভাসি বিষয়শ্রেণী:মালপিঘিয়াল গণ
আজাদি মিনার () ইরানের রাজধানী তেহরান শহরের প্রবেশপথে অবস্থিত একটি সুউচ্চ স্থাপনা।  ১৯৭১ সালে পারস্য সাম্রাজ্যের ২৫০০ বছরপূর্তি উপলক্ষে এটি নির্মাণ করা হয়। তখন এর নাম দেয়া হয়েছিল শাহ্‌ইয়দ অরিয়মেহ্‌র (شهیاد آریامهر) অর্থাৎ "শাহ্‌দের স্মৃতিসৌধ"। ১৯৭৯ সালের ইসলামী বিপ্লবের পর এর নাম বদলে অজদী রাখা হয়। আদিতে পাহলাভি রাজবংশের অধীনে আধুনিক ইরানের কীর্তির প্রতীক হিসেবে নির্মিত হলেও বর্তমানে এটি দেশটির নতুন ইসলামী প্রজাতন্ত্র পর্বের প্রতীক। এটি তেহরানের অজদী চত্বরে সম্পূর্ণ সাদা মর্মর পাথরে নির্মিত ও ৪৫ মিটার ( ১৪৮ ফুট) উঁচু।Hureau, Jean. Iran Today, 2nd. Ed, editions j.a. মিনারটির পাদদেশে অনেকগুলি ফোয়ারা আছে এবং এর নিচে ভূগর্ভে একটি জাদুঘর আছে।  স্থপতি হোসেইন আমনাত একটি প্রতিযোগিতায় জয়লাভ করে সৌধটি নকশা করার দায়িত্ব পান। তিনি তার নকশায় সসনীয় রাজবংশের আমল এবং ইসলামী স্থাপত্যের উপাদানের মিশ্রণ ঘটান। মিনারটি নির্মাণের জন্য ৮ হাজার মর্মর পাথরের ব্লক এসফাহন প্রদেশ থেকে আনা হয়। পাঁচশত ইরানি শিল্পপতির একটি দল প্রকল্পটির জন্য অর্থ দেন।  ২০০৭ সালের ফেব্রুয়ারি মাসের ১১ তারিখে আমির মুসাভি নামের এক ব্যক্তি খালি হাতে মিনারটির শীর্ষে ওঠার চেষ্টা করেন। সেদিন হাজার হাজার লোক ইরানি বিপ্লব স্মরণ উপলক্ষে সেখানে জমায়েত হয়েছিল। শীর্ষ থেকে ৩ মিটার বাকী থাকতে তিনি ক্লান্ত হয়ে পড়েন এবং উপর থেকে পড়ে মারা যান।   চিত্র    আরো দেখুন    মিলাদ টাওয়ার  ইমাম রেজার মাজার   তথ্যসূত্র    বহিঃসংযোগ   আজাদি মিনারে জার্মান শিল্পীর আলোকসজ্জা (দ্যা গার্ডিয়ান) (ছবি)  বিষয়শ্রেণী:ইরানি স্থাপত্য বিষয়শ্রেণী:তেহরানের ভবন ও স্থাপনা বিষয়শ্রেণী:ইরানের স্থাপনা বিষয়শ্রেণী:ইরানের জাতীয় কাজ বিষয়শ্রেণী:ইরানের টাওয়ার বিষয়শ্রেণী:তেহরানের দর্শনীয় স্থান
নেব্রাস্কা হাইওয়ে ২৫০(এন-২৫০) যুক্তরাষ্ট্রের নেব্রাস্কাতে অবস্থিত একটি রাজ্য মহাসড়ক। রাস্তাটি ৪৮.৬৪ মাইল (৭৮.২৮ কি.মি.) লম্বা। রাস্তাটির দক্ষিণ প্রান্তবিন্দু এলসওর্থ এর এন-২ তে অবস্থিত এবং উত্তর প্রান্ত বিন্দু র‌্যাশভ্যালির ইউএস-২০ তে অবস্থিত। রাস্তাটিকে ১৯৬০ সালে তৈরী করা হয়। পরবর্তিতে ১৯৬৬ সালে একে দক্ষিণ পর্যন্ত বড় করা হয়।  রাস্তার বিবরণ পুরো এন-২৫০ শ্রেইডেন কাউন্টিতে অবস্থিত। দক্ষিণ লেকসাইড এর এন-২ থেকে রাস্তাটির  উৎপত্তি। রাস্তাটি একটি বিএনএসএফ এর মালিকানাধীন রেলওয়ে কে অতিক্রম করে লেকসাইডে  প্রবেশ করে। লেকের পাশ ঘুরে এন-২৫০ আস্তে আস্তে পশ্চিমে মোড় নেয়। রাস্তাটি আরো ছোট ছোট  টিলা, পুকুর, লেক পাড়ি দিয়ে উত্তর দিকে চলতে থাকে। পূর্ব থম্পসন লেকে রাস্তাটি ৩০৪তম ট্রেইল (এটি অন্যান্য লেককে সংযুক্ত করে) কে অতিক্রম করে।  ১৫ মাইল (২৪ কি.মি.) পর রাস্তাটি আরো একটি ২৯৮তম ট্রেইল অতিক্রম করে। কিছু মাইল পর এন-২৫০ স্মিথ লেক স্টেট বন্যপ্রাণী অভয়ারন্য কে অতিক্রম করে নিউব্রারা নদী পার হয়। তারপর রাস্তাটি প্রায় ২৬ মাইল সোজা উত্তরে চলতে থাকে। রাস্তাটি চেম্বার লাইন রোড নাম ধারণ করে এরপর র‌্যাশভ্যালিতে  প্রবেশ করে। তারপর শহরতলীর ইউএস-২০ এ গিয়ে সমাপ্ত হয়।  ২০১২ সালে নেব্রাস্কা ডিপার্টমেন্ট অব রোড (এনডিওআর) এর হিসেব মতে, এন-২৫০ এর রাশভ্যালি অংশ দিয়ে দৈনিক গড়ে ৩০৫ টি এবং উত্তরের লেকসাইড দিয়ে ৯০ টি যানবাহন চলাচল করে। এর সকল প্রকার রক্ষণাবেক্ষণই করে এনডিওটি।  ইতিহাস মেটাল সারফেস্ড রাস্তা হিসেবে একে ইউএস-২০ এর রাশভ্যালি থেকে তৈরী করা হয় ১৯৪০-১৯৪৮ সালের দিকে।  ১৯৫৩ সাল নাগাদ রাস্তাটিকে কার্ভাট লেক পর্যন্ত দক্ষিণে বাড়ানো হয়। কিন্তু ১৯৫৭ সালের দিকে ম্যাপ থেকে তুলে দেওয়া হলেও ১৯৬০ সালে পুনরায় এন-২৫০ নাম দিয়ে যুক্ত করা হয়।  একটি সরু সড়ক রুটটির সাথে যুক্ত করা হয় ১৯৮১-৮২ এর দিকে।   মূখ্য অংশবিশেষ  তথ্যসূত্র  বহিঃসংযোগ  Nebraska Roads: NE 202-392  বিষয়শ্রেণী:নেব্রাস্কা রাজ্যের মহাসড়ক
আব্দুল বাতেন মজুমদার কোমল (জন্ম: ২ আগস্ট ১৯৮৭; আব্দুল বাতেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে কোন ক্লাবের সাথে চুক্তিবদ্ধ নন। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব আরামবাগ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন বাম মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।  ২০০৩–০৪ মৌসুমে, বাংলাদেশী ফুটবল ক্লাব বাসাবো ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৫–০৬ মৌসুমে তিনি ফকিরেরপুলে যোগদান করেছেন। ফকিরেরপুলে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। পরবর্তীকালে, তিনি শেখ জামাল, ঢাকা আবাহনী, ঢাকা মোহামেডান এবং চট্টগ্রাম আবাহনীর হয়ে খেলেছেন। সর্বশেষ ২০২০ সালে, তিনি চট্টগ্রাম আবাহনী হতে আরামবাগে যোগদান করেছিলেন।  তিনি ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে ১টি গোল করেছেন।   প্রারম্ভিক জীবন  আব্দুল বাতেন মজুমদার কোমল ১৯৮৭ সালের ২রা আগস্ট তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০০৯ সালের ৮ই ডিসেম্বর তারিখে, মাত্র ২২ বছর ৪ মাস ৭ দিন বয়সে, বাতেন শ্রীলঙ্কার বিরুদ্ধে ২০০৯ সাফ চ্যাম্পিয়নশিপে গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে আক্রমণভাগের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাতেন মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর ৩ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৩শে মার্চ তারিখে, মিয়ানমারে বিরুদ্ধে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।   পরিসংখ্যান   আন্তর্জাতিক    দল  সাল  ম্যাচ  গোল বাংলাদেশ  ২০০৯  ১  ০ ২০১০  ৩  ০ ২০১১  ৮  ১ ২০১২  ৩  ০ ২০১৩  ২  ০ ২০১৫  ৭  ০ সর্বমোট  ২৪  ১   আন্তর্জাতিক গোল   গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৩ মার্চ ২০১১  থুয়ুনা স্টেডিয়াম, ইয়াঙ্গুন, মিয়ানমার    ২–০  ২–০  ২০১২ এএফসি চ্যালেঞ্জ কাপ    তথ্যসূত্র    বহিঃসংযোগ           বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ফকিরেরপুল ইয়ংমেন্স ক্লাবের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:আরামবাগ ক্রীড়া সংঘের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:ফেনী জেলার ব্যক্তি বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:চট্টগ্রাম বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:এশিয়ান গেমসে বাংলাদেশের ফুটবলার
থাম্ব|নোবেল পুরস্কার জাদুঘরে প্রদর্শিত টিসেলিয়ুসের ম্যাগনিফাইং গ্লাস আর্নে টিসেলিয়ুস বা আর্নে ভিলহেল্ম কাউরিন টিসেলিয়ুস () একজন সুইডিশ প্রাণরসায়নবিজ্ঞানী। তিনি ১৯৪৮ সালে রসায়নে নোবেল পুরস্কার লাভ করেন।   জীবনী  টিসেলিয়ুস ১৯০২ সালের ১০ অগাস্ট স্টকহোমে জন্মগ্রহণ করেন। তিনি ১৯২৫ সালে থিওডোর সভেডবার্গ এর ল্যাবরেটরীতে গবেষণা সহকারী হিসেবে যোগদান করেন। তিনি ১৯৩০ সালে ডক্টর'স ডিগ্রি লাভ করেন। তিনি ১৯৫১ থেকে ১৯৫৫ সাল পর্যন্ত ইন্টারন্যাশোনাল ইউনিয়ন অব পিওর অ্যান্ড অ্যাপ্লায়েড কেমিস্ট্রি এর প্রেসিডেন্ট হিসেবে দায়িত্ব পালন করেন। ১৯৬০ থেকে ১৯৬৪ সাল পর্যন্ত নোবেল ফাউন্ডেশোনের বোর্ডের চেয়ারম্যানহিসেবে দায়িত্ব পালন করেন।   তথ্যসূত্র   বিষয়শ্রেণী:নোবেল বিজয়ী রসায়নবিদ বিষয়শ্রেণী:১৯০২-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য বিষয়শ্রেণী:সুয়েডীয় নোবেল বিজয়ী বিষয়শ্রেণী:সুয়েডীয় প্রাণরসায়নবিদ বিষয়শ্রেণী:উপসালা বিশ্ববিদ্যালয়ের প্রাক্তন শিক্ষার্থী
লেফটেন্যান্ট গভর্নর হল এমন একটি শাসনতান্ত্রিক পদবীধারী ব্যক্তি, যিনি গভর্নর জেনারেলের পক্ষে কোন দেশ বা অঞ্চলের শাসন কার্য পরিচালনার জন্য দায়িত্ব প্রাপ্ত এবং এই কার্য-পরিচালনার জন্য তিনি তার নিকট দায়ী থাকেন। উদাহরণস্বরূপ, ব্রিটিশ শাসনামলের এক পর্যায়ে, বাংলাদেশ যখন বেঙ্গল প্রেসিডেন্সি হিসাবে পরিচালিত হতো, সেসময় ভারতের গভর্নর জেনারেলের প্রতিনিধি হিসাবে এই অঞ্চলের দায়িত্বে ছিলেন একজন লেফটেন্যান্ট গভর্নর।   বর্তমানে বিভিন্ন দেশে   ভারত  ভারতে বর্তমানে লেফটেন্যান্ট গভর্নরের পদ চালু রয়েছে এবং ভারতের কেন্দ্র শাসিত এলাকাগুলি ও রাজ্যে লেফটেন্যান্ট গভর্নর হিসাবে নিয়োগ দেন রাষ্ট্রপতি।   আরও দেখুন   গভর্নর জেনারেল  বেঙ্গল প্রেসিডেন্সি   তথ্যসূত্র    বহিঃসংযোগ   লেফটেন্যান্ট গভর্নর - বাংলাপিডিয়া হতে সংকলিত নিবন্ধ।  বিষয়শ্রেণী:সরকারি কর্মকর্তা বিষয়শ্রেণী:কর্তৃত্বমূলক পদ
২০১৪ আইসিসি মহিলা বিশ্ব টুয়েন্টি২০ () মহিলাদের চতুর্থ আইসিসি বিশ্ব টুয়েন্টি২০ প্রতিযোগিতা, একটি আন্তর্জাতিক টি-২০ ক্রিকেট টুর্নামেন্ট যা বাংলাদেশে ১৬ মার্চ থেকে ৬ এপ্রিল ২০১৪ পর্যন্ত অনুষ্ঠিত হয়। ২০১০ সালে আন্তর্জাতিক ক্রিকেট কাউন্সিল কর্তৃক এই আসরের স্বাগতিক হিসেবে বাংলাদেশের নাম ঘোষণা করা হয়। প্রথমবারের মত এই প্রতিযোগিতায় ৮টি দলের পরিবর্তে ১০টি দল খেলে। এ টুর্নামেন্ট আয়োজনের ফলে দ্বিতীয়বারের মতো এশিয়ার কোন দেশে আইসিসি মহিলা টুয়েন্টি২০ বিশ্বকাপ প্রতিযোগিতা অনুষ্ঠিত হবে।   দলসমূহ এই প্রথমবারের মত ১০টি দল টুর্ণামেন্টে অংশ নেয়। ২০১২ আইসিসি মহিলা বিশ্ব টুয়েন্টি২০ থেকে শীর্ষ ৬টি দল ও স্বাগতিক হিসাবে বাংলাদেশ সরাসরি টুর্নামেন্টে খেলার যোগ্যতা অর্জন করে। বাকি ৩টি দল ২০১৩ আইসিসি মহিলা বিশ্ব টুয়েন্টি২০ বাছাইপর্ব খেলে টুর্নামেন্টে খেলার যোগ্যতা অর্জন করে।  ২০১২ আইসিসি মহিলা বিশ্ব টুয়েন্টি২০ থেকে শীর্ষ ৬  ২০১৩ আইসিসি মহিলা বিশ্ব টুয়েন্টি২০ বাছাইপর্ব থেকে শীর্ষ ৩  স্বাগতিক   মাঠ   ২০১৪ আইসিসি মহিলা বিশ্ব টুয়েন্টি২০তে মোট ২৭টি ম্যাচ অনুষ্ঠিত হয়। অনুশীলন ম্যাচগুলি সাভারের বিকেএসপির মাঠে অনুষ্ঠিত হয়। গ্রুপ পর্বের সবগুলি ম্যাচ সিলেটের সিলেট বিভাগীয় স্টেডিয়ামে অনুষ্ঠিত হবে। তবে সেমিফাইনাল ও ফাইনাল ঢাকার মিরপুরে শের-ই-বাংলা জাতীয় স্টেডিয়ামে অনুষ্ঠিত হবে।   ঢাকা সিলেট শের-ই-বাংলা জাতীয় স্টেডিয়াম সিলেট বিভাগীয় স্টেডিয়াম স্থানাঙ্ক: স্থানাঙ্ক: ধারণক্ষমতা: ২৬,০০০ ধারণক্ষমতা: ১৩,৫০০সাড়ে ১৩ হাজার দর্শক ধারণক্ষমতার সিলেট স্টেডিয়াম 200px   অনুশীলন ম্যাচ  সর্বমোট ১০টি প্রস্তুতিমূলক খেলা ১৮ থেকে ২১ মার্চ পর্যন্ত সাভারের বিকেএসপিতে অনুষ্ঠিত হয়।   গ্রুপ পর্ব    গ্রুপ এ  দল৪৩১০+২.২০৫৬৪৩১০+১.৬০৬৬ ৪৩১০+১.২৭৫৬                                                                                                               ৪১৩০-২.২৮৮২৪০৪০-২.৭৫০০   সেমিফাইনাল  ২০১৬ মহিলা বিশ্ব টুয়েন্টি২০ এর জন্য বাছাই  ৯ম স্থান নির্ধারণী   গ্রুপ বি  দল৪৩১০+১.৩৬৩৬৪৩১০+০.৭৭৩৬৪২২০+০.৭৮১৪৪১৩০-০.৪৩৭২৪১৩০-২.৩৮৮২   সেমিফাইনাল  ২০১৬ মহিলা বিশ্ব টুয়েন্টি২০ এর জন্য বাছাই  ৯ম স্থান নির্ধারণী  ৭ম ও ৯ম স্থান নির্ধারণী ও বিশ্বকাপ বাছাই  বাছাইপর্ব   স্থান নির্ধারণী ৭ম স্থান নির্ধারণী  ৯ম স্থান নির্ধারণী  নকআউট পর্ব  সেমিফাইনাল ১  সেমিফাইনাল ২  ফাইনাল   তথ্যসূত্র   বিষয়শ্রেণী:২০১৪ আইসিসি বিশ্ব টুয়েন্টি২০ বিষয়শ্রেণী:আইসিসি নারী বিশ্ব টুয়েন্টি২০ বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা বিষয়শ্রেণী:২০১৪-এ বাংলাদেশী ক্রিকেট বিষয়শ্রেণী:আইসিসি বিশ্ব টুয়েন্টি২০ বিষয়শ্রেণী:টুয়েন্টি২০ ক্রিকেট বিষয়শ্রেণী:২০১৪-এ ক্রিকেট বিষয়শ্রেণী:বাংলাদেশে অনুষ্ঠিত আন্তর্জাতিক ক্রীড়া প্রতিযোগিতা বিষয়শ্রেণী:২০১৪-এ মহিলাদের ক্রিকেট
থাম্ব|বিশ্বমানচিত্রে "কামচাটকা স্রোত" এর অবস্থান।  কামচাটকা স্রোত বেরিং প্রণালী থেকে দক্ষিণ-পশ্চিম দিকে সাইবেরিয়ার প্রশান্ত মহাসাগরীয় উপকূল ও কামচাটকা উপদ্বীপ বরাবর প্রবাহিত একটি শীতল স্রোত। এই স্রোতের একটি অংশ কুরিল স্রোতে পরিণত হয় এবং অবশিষ্টাংশ উত্তর প্রশান্ত মহাসাগরীয় উষ্ণ স্রোতের সাথে মিলিত হয়।   আরও দেখুন   মহাসাগরীয় স্রোত – বহিঃস্থ বা অন্তঃস্থ শক্তির প্রভাবে মহাসাগরীয় জলের দিকমুখী প্রবাহ  মহাসাগরীয় বলয় – মহাসাগরীয় স্রোতের বৃহৎ বলয়  ভৌত সমুদ্রতত্ত্ব – সমুদ্রের ভৌত অবস্থা ও ভৌত প্রক্রিয়া সংক্রান্ত গবেষণা  বিষয়শ্রেণী:প্রশান্ত মহাসাগরের স্রোত
ইন ইয়র হাউজ (এছাড়াও ইন ইয়র হাউজ: রিভেঞ্জ অব দ্য 'টেকার অথবা ইন ইয়র হাউজ ১৪ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত চতুর্দশ অনুষ্ঠান ছিল। এই অনুষ্ঠানটি ১৯৯৭ সালের ২০শে এপ্রিল তারিখে মার্কিন যুক্তরাষ্ট্রের নিউ ইয়র্কের রচেস্টারের রচেস্টার কমিউনিটি ওয়ার মেমোরিয়ালে অনুষ্ঠিত হয়েছে।  প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে স্টোন কোল্ড স্টিভ অস্টিন একক ম্যাচে ব্রেট হার্টকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে ম্যানকাইন্ডকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে সাভিও ভেগা রকি মাইভিয়াকে কাউন্টআউটের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।   পটভূমি  ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৭ সালের এই অনুষ্ঠানটি ইন ইয়র হাউজ কালানুক্রমিকের চতুর্দশ অনুষ্ঠান ছিল, যা ২০শে এপ্রিল তারিখে মার্কিন যুক্তরাষ্ট্রের নিউ ইয়র্কের রচেস্টারের রচেস্টার কমিউনিটি ওয়ার মেমোরিয়ালে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র   ১৪ ইন ইয়র হাউজ বিষয়শ্রেণী:এপ্রিল ১৯৯৭-এ মার্কিন যুক্তরাষ্ট্রে ঘটনা বিষয়শ্রেণী:১৯৯৭-এ নিউ ইয়র্ক বিষয়শ্রেণী:নিউ ইয়র্কে ঘটনা বিষয়শ্রেণী:রচেস্টারে পেশাদার কুস্তি